**Қылмыстарымызды мойындау туралы**

***«Қылмыстарымды жақсы білемін де,***

***Күнәларым әрдайым тұр есімде.»***

***(Забур 50:5)***

Бір күні таңертенгісін, автоматтары бар үш жас жігіт миссионерлер Мартин мен Грасия Бернхэмнің қонақүй бөлмесіне басып кірді.

Бұл Грацияны ақыр соңында жесір қалдырған сынақтың басы еді. 2001 жылы сол күні Бернхэмдерді Филиппиннің оңтүстігінде партизандар ұрлап әкеткен еді. Бір жылдан астам тұтқында болғаннан кейін, қашып кету операциясы үстінде Мартин қаза тауып, ал Грация болса қатты жарақаттанып қалады. Олардың оқиғасы Грацияның «Жауларымның арасында» деген кітабында баяндалған.

Біз өмірдің осындай қиын кездерінде қалай әрекет етеді екенбіз деп ойлануымыз мүмкін. Грасия шыншылдықпен: «Сізден бәрі тартып алынып, жойылып, сізде ештеңе қалмаған кезде, сіз өзіңіздің шын мәнінде кім екеніңізді түсінеді екенсіз» деп жазды. «Мен бұрын өзімді: қорқақ, өзімшіл, ашушаң, Құдайға ашушаң адаммын деп санамайтынмын. Бірақ, осындай қиындықтар үстінде менің бойымда сондай қасиеттер пайда болғанын байқай бастадым!».

Грасия да, біз де жалғыз емеспіз. 50-ші Забур жырында Дәуіт: «Қылмыстарымды жақсы білемін де, Күнәларым әрдайым тұр есімде.» деді (Забур 50:5) Біздің «қылмысымыз» Лұқа 15-тегі адасып, қайта оралған ұлдың мінезі сияқты жасырын болуы мүмкін.

Бірақ, Құдайға шүкір, адасып, қайта оралған ұл үшін Әкесі үлкен той жасады. Ал елестетіп көріңізші, біздің Көктегі Әкеміз бізді қалай қарсы алады! «Сендердің Құдайларың Жаратқан Ие рақымды да мейірімді! Егер Оған қайта бет бұрсаңдар, Ол сендерден ешқашан бас тартпайды». (2 Шежірелер 30:9б).